S-2006/2020

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 17. mars 2020, á hendur:

„J-kk-nf S-x-x K-x-x, [...] fyrir eftirtalin brot:

I.

Umferðar- og fíkniefnalagabrot, með því að hafa:

1. Aðfaranótt sunnudagsins 23. desember 2018, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 920 ng/ml og metamfetamín 30 ng/ml) um Austurberg í Reykjavík, uns lögregla stöðvaði aksturinn skömmu síðar við Austurberg [...], og á sama tíma haft í vörslum sínum 3,43 grömm af amfetamíni sem ákærði framvísaði lögreglu við öryggisleit.

[...]

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Sunnudaginn 18. mars 2019, ekið bifreiðinni [...], sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 460 ng/ml) austur Norðurfell í Reykjavík, uns lögregla stöðvaði aksturinn skömmu síðar við Eddufell [...].

[...]

Telst þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Mánudaginn 18. nóvember 2019, ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1100 ng/ml) um Trönuhraun í Hafnarfirði, uns lögregla stöðvaði aksturinn skömmu síðar við Trönuhraun [...].

[...]

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

II.

Fyrir þjófnað og til vara hylmingu með því að hafa, aðfaranótt sunnudagsins 26. nóvember 2017, stolið fjórum hjólbörðum sem voru undir bifreiðinni [...]sem stóð fyrir utan [...] í Reykjavík en hjólbarðarnir fundust í vörslum ákærða á verkstæði að [...]

, Selfossi, þar sem ákærði framvísaði dekkjunum.

[...]

Telst þetta varða við 244. gr. almennra hegningarlaga nr. 19/1940 og til vara við 254. gr. sömu laga.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. umferðarlaga nr. 77/2019. Jafnframt er krafist upptöku á 3,43 grömmum af amfetamíni sem lögregla lagði hald á, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall.

Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...] 1976. Samkvæmt framlögðu sakavottorði, dagsettu 12. mars 2020, var ákærði með dómi Héraðsdóms Reykjaness 12. október 2017 dæmdur til að greiða 210.000 króna sekt fyrir akstur undir áhrifum ávana- og fíkniefna og fyrir vörslur ávana- og fíkniefna. Var hann þá jafnframt sviptur ökuréttindum í 12 mánuði og tók sú svipting gildi 16. maí 2018. Með dómi Héraðsdóms Suðurlands 16. febrúar 2018 var ákærði dæmdur til að greiða 180.000 króna sekt fyrir akstur undir áhrifum ávana- og fíkniefna og var hann þá jafnframt sviptur ökuréttindum í 2 mánuði frá 16. maí 2018 að telja, en um var að ræða hegningarauka við dóm Héraðsdóms Reykjaness frá 12. október 2017. Að öðru leyti kemur sakaferill ákærða ekki til skoðunar við ákvörðun refsingar í máli þessu.

Við ákvörðun refsingar nú verður því við það miðað að ákærða sé öðru sinni gerð refsing fyrir akstur undir áhrifum ávana- og fíkniefna, innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af sakarefni málsinsog dómvenju þykir refsing ákærða hæfilega ákveðin fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru sæti ákærði upptöku á 3,43 grömmum af amfetamíni, sem lögregla lagði hald á við rannsókn málsins.

Ákærði greiði 252.985 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Á kærði, J-kk-nf S-kk-nf K-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti ævilangt frá birtingu dómsins að telja.

Ákærði sæti upptöku á 3,43 grömmum af amfetamíni.

Ákærði greiði 252.985 krónur í sakarkostnað.

B-kvk-nf V-kvk-nf